JAVNI POZIV UMIROVLJENICIMA  I OSOBAMA U SOCIJALNO – MATERIJALNOJ POTREBI
S PODRUČJA OPĆINE NOVO VIRJE
- ISPLATA USKRSNICE-


Općinsko vijeće Općine Novo Virje donijelo je Odluku o dodjeli uskrsnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2023. godini.

Umirovljenicima s prebivalištem na području Općine Novo Virje čija mirovina zajedno sa svim dodacima ne prelazi svotu 265,45 eura mjesečno i osobama u stanju socijalno-materijalne potpore starijim od 65 godina s prebivalištem na području Općine Novo Virje bez ikakvih mirovinskih primanja isplatit će se uskrsnica jednokratno u iznosu od 15,00 eura.

Obavještavamo umirovljenike i osobe u socijalno – materijalnoj potrebi da će isplata navedenih sredstava biti:

[bookmark: _GoBack]- od 30. ožujka 2023. godine do zaključno sa 4. travnja 2023. godine u prostorijama Općine Novo Virje od 8,00 do 14,00 sati

Isplata sredstava vršit će se na temelju odreska za mirovinu za veljaču 2023. godine i osobne iskaznice.

Umirovljenici koji primaju mirovinu putem tekućih ili štednih računa poslovnih banaka moraju predočiti obavijest o mirovinskim primanjima za veljaču 2023. godine i osobnu iskaznicu.

Osobama u stanju socijalno – materijalne potrebe starijim od 65 godina bez ikakvih mirovinskih primanja isplata sredstava vršit će se na temelju priložene osobne iskaznice i potpisane izjave da nemaju nikakva mirovinska primanja.

Ukoliko podnositelj zahtjeva ima dugovanje prema Općini Novo Virje neće se odobriti isplata uskrsnice.

